**Tanévkezdési tájékoztató**

**a közétkeztetés igénybevételéhez**

**2024/2025-ÖS TANÉV**

**Tisztelt Szülő/Gondviselő!**

Tájékoztatom, hogy a 2024/2025-es tanévre **az intézményi étkezést** a Szekszárdi Közétkeztetési Kft. **az iskolai tanítási napokon biztosítja.**

1. **Étkezés megrendelése, igénybejelentés:**

Gyermeke közétkeztetésben történő részvételét, az **„Nyilatkozat a gyermekétkeztetés igénybevételéhez a 2024/25-as tanévre” /” Igénylőlap az első osztályosoknak” nyomtatvány kitöltésével tudja igényelni.**

 **Az igénybejelentőt a tanuló szülője/gondviselője tölti ki, írja alá.**

Egy adott étkezési hónapon belül az étkezési napokra egyforma étkezésfajta (pl. TEU) és étkezés típus (normál, diétás) rendelhető, amit étkezési naponként nem lehet változtatni.

Az alsó tagozatos intézményi gyermekétkeztetés esetén legalább a déli meleg főétkezés (ebéd) megrendelése kötelező.

**Diétás étkezés megrendelése**

**Diétás étkezési igényt a „Igénylőlap a diétás étkezés igénybevételéhez” nyomtatványon kell megjelölni.**

**A diétás étkezés igénybevételéhez szükséges iratok – az igénybejelentő nyomtatvány mellett:**

1. **Szülői vagy gondviselő nyilatkozata a diétás szolgáltatás igénybevételéről**
2. **Szakorvos által kiállított AMBULÁNS LAP**
3. **Szakorvosi igazolás tartósan beteg, vagy súlyosan fogyatékos gyermekről** nyomtatvány másolata – ha van - (amennyiben ezen a nyomtatványon nincs feltüntetve **a diéta típusának pontos** **meghatározása**, a szülőnek szükséges kérni egy olyan igazolást is a szakorvostól, melyen egyértelműen fel vannak tüntetve az érzékenységet kiváltó anyagok).

**A szolgáltató csak így tudja biztosítani a diétás étkezést.**

1. **Étkezési kedvezmények igénybevétele**

**Amennyiben a tanuló jogosult valamilyen étkezési kedvezményre, akkor azta” Nyilatkozat a gyermekétkeztetés kedvezményeiről” nyomtatvány kitöltésével mindenképpen szükséges jelezni!**

A háromgyermekes kedvezményhez mindhárom gyermeket vezesse fel a nyomtatványra, ugyanazon intézménybe járóknál jelölje meg az osztályt is. Különböző intézménybe járóknál intézményenként kell benyújtani a nyomtatványt.

A gyermekek számának meghatározásánál figyelembe veendő gyermekek köre: Az egy lakásban együtt lakó, ott bejelentett lakóhellyel, vagy tartózkodási hellyel rendelkező 18 éven aluli gyermek; a 25 évesnél fiatalabb, köznevelési intézményben nappali rendszerű oktatásban részt vevő, vagy felsőoktatási intézményben nappali képzésben tanuló gyermek és életkortól függetlenül a tartósan beteg vagy súlyos fogyatékos gyermek, kivéve a nevelőszülőnél ideiglenes hatállyal elhelyezett gyermek, valamint a nevelőszülőnél elhelyezett nevelésbe vett gyermek és utógondozói ellátásban részesülő fiatal felnőtt.

Az ellátást igénylő (szülő, más törvényes képviselő) felelőssége időben benyújtani a térítési díjkedvezményre jogosító dokumentumokat, nyilatkozatokat, ennek hiányában a kedvezmény nélküli árat kell az étkezésért fizetni.

|  |  |  |  |
| --- | --- | --- | --- |
| **Kedvezmény típusa** | **általános iskola****(1-8. évfolyam)** | **(1-8. évfolyamon felül) gimnázium, szakképzők** | **Benyújtandó iratok** |
| Rendszeres gyermekvédelmi kedvezményben részesülő | **100%** térítési díj kedvezmény / ingyenes | **50 %** térítési díj kedvezmény | (hatósági döntés, jegyző állítja ki) Megállapításáról szóló **érvényes határozat** másolatát (minden oldalt) csatolni szükséges! |
| Tartósan beteg vagy fogyatékos gyermek  | **50 %** térítési díj kedvezmény | **50 %** térítési díj kedvezmény | Magyar Államkincstár (MÁK) által rendszeresített, jogosultságot igazoló, érvényességi időszakot tartalmazó dokumentum (magasabb összegű családi pótlék megállapításáról szóló Határozat, (minden oldalt) csatolni szükséges! Szakorvosi igazolás)  |
| Tartósan beteg – Sajátos Nevelési Igényű (SNI) | **50 %** térítési díj kedvezmény | **50 %** térítési díj kedvezmény | a Szakértői és Rehabilitációs Bizottság Szakértői véleménye másolatának benyújtása (minden oldalt) csatolni szükséges! |
| Három vagy több gyermeket nevelnek a családban | **50 %** térítési díj kedvezmény | **50 %** térítési díj kedvezmény | **a „Nyilatkozat a gyermekétkeztetés normatív kedvezményének igénybevételéhez iskolás gyermek esetén kitöltése” szükséges!** |
| Nevelésbe vett gyermek | **100%** térítési díj kedvezmény / ingyenes | **100%** térítési díj kedvezmény / ingyenes | **a „Nyilatkozat a gyermekétkeztetés normatív kedvezményének igénybevételéhez iskolás gyermek esetén kitöltése szükséges és a hatósági igazolása a nevelésbe vételről**. (328/2011. Korm. rend. 9. mellékl.) |
| Utógondozói ellátásban részesülő gyermek | **100%** térítési díj kedvezmény / ingyenes | **100%** térítési díj kedvezmény / ingyenes | **a „Nyilatkozat a gyermekétkeztetés normatív kedvezményének igénybevételéhez iskolás gyermek esetén kitöltése szükségesés a hatósági igazolása az utógondozásról**. (328/2011. Korm. rend. 9. mellékl.) |

1. **Adatmódosítás, étkezés lemondása**

**A tanítási év ideje alatt minden változást kell bejelenteni** beérkezési határideje a tárgyhónapot megelőző hónap 20-a.

A végleges lemondás, kiiratkozás esetén: A kiskorú gyermek önállóan nem mondhatja le étkezését. Minden esetben szülő, gondviselő írásos lemondó nyilatkozata szükséges.

A változásokat alábbi telefonszámon kell bejelenteni az intézményi gazdasági ügyintézőnek: Gombay Szilvia 20**/274-3243**

1. **Hiányzás bejelentése**

Ha az étkezést – távollét vagy intézményi jogviszony megszűnése miatt - a jogosult (tanuló) nem kívánja igénybe venni, a távolmaradást előre be kell jelenteni az oktatási intézmény az étkeztetéssel foglalkozó intézményi gazdasági ügyintézőjének, személyesen vagy telefonon.

A hiányzó tanulók étkezését **–a tanuló nevének, osztályának megadásával és a hiányzás időtartamának megjelölésével – 09:00 óráig lehet lemondani az** étkeztetéssel foglalkozó intézményi gazdasági ügyintézőnek (Rikker-Taksonyi Krisztina) **20/274-3534 telefonszámon.**

**9:00 óra előtt a lemondás a bejelentés napját követő napra kerül rögzítésre a programban.**

**A hétfői étkezés lemondására előző hét pénteken 09:00 óráig van lehetőség.**

Abban az esetben, ha a szülő/gondviselő nem jelentette le a hiányzást, annak visszamenőleges rögzítésére lehetőség nincs. A hiányzás bejelentése a szülő/gondviselő felelőssége.

**Az intézményekben 5. osztálytól kezdődően minden tanuló csak étkezési jeggyel veheti igénybe az étkezést! Lemondás az étkezési jegyek leadásával történik.**

1. **Étkezési térítési díj fizetésének módjai**

Az étkezési térítési díj fizetési módját is az igénylés időpontjában kell jelezni a **gyermekétkeztetés** nyomtatványon az erre a célra kijelölt pontban:

* ***Csoportos beszedési megbízással***, amelynek feltételeiről a megadott „**Tájékoztató a csoportos beszedésről”** nyújt felvilágosítást.
* ***Készpénzzel.*** A tanulók részére az iskola honlapján meghirdetett készpénz befizetési napok alapján.

**Az étkezési térítési díjat egy havi időtartamra legkésőbb a tárgyhónap 20. napjáig meg kell fizetni csoportos beszedési megbízással, illetve készpénzes befizetéssel.**

**A befizetett összegből/összegekből mindig a legkorábban keletkezett rendezetlen étkezési térítési díj számla kerül kiegyenlítésre, részben, vagy egészben.**

A befizetendő étkezési térítési díj összegéről, az esetleges hátralék összegéről tájékozódhatnak személyesen, telefonon (Gombay Szilvia 20/274-3243) az étkezési nyilvántartásért felelős ügyintézőnél.

Ha a tanuló a továbbiakban már nem kéri az étkezést, és túlfizetése keletkezett, akkor banki átutalással vagy készpénzes kifizetéssel a részére az összeg visszafizetésre kerül.

Az étkezés igénybevételére, adatmódosítás bejelentésére szolgáló dokumentumok, tájékoztatók, étkeztetéssel kapcsolatos információk, valamint a közétkeztetéshez kapcsolódó személyes adatkezelésről szóló Adatkezelési Tájékoztató [**az**](http://www.kozim.hu) **intézmények holnapjain, az ÉTKEZÉS menüpont alatt** elérhetőek, letölthetőek.

**Amennyiben az étkezési díj az aktuális hónap 20-ig nem kerül kifizetésre és ez által díjhátralék keletkezik, a gyermek a kiegyenlítés napjáig az intézményben nem részesül étkeztetésben.**

Együttműködésüket megköszönve, a gyermekeknek tartalmas nyári szünetet, és mindenkinek jó egészséget és szerencsés

iskolakezdést kívánok:

**Gombay Szilvia**
intézményi gazdasági ügyintéző

t.:  20/274-3243
e.: gombay.szilvia@szekszard.hu



**Szekszárd Megyei Jogú Város
Polgármesteri Hivatala**Gazdasági Igazgatóság, Pénzügyi Osztály
7100 Szekszárd, Béla király tér 8.